I. ВЕТЕРИНАРНО ЗАКОНОДАТЕЛСТВО

1. 31964 L 0433: Директива 64/433/ЕИО на Съвета относно здравословни условия за производство и пускане на пазара на прясно месо (ОВ P 121, 29.7.1964 г., стр. 2012 и по-късно изменена и консолидирана в ОВ L 268, 29.6.1991 г., стр. 71), последно изменена с:

- 31995 L 0023: Директива 95/23/ЕО на Съвета от 22.6.1995 г. (OВ L 243, 11.10.1995 г., стр. 7);

31971 L 0118: Директива 71/118/ЕИО на Съвета от 15 февруари 1971 г. относно здравословни проблеми, засягащи производството и предлагането на пазара на прясно птиче месо (ОВ L 55, 8.3.1971 г., стр. 23 и по-късно изменена и осъвременена в ОВ L 62, 15.3.1993 г., стр. 6), последно изменена с:

- 31997 L 0079: Директива 97/79/ЕО на Съвета от 18.12.1997 г. (ОВ L 24, 30.1.1998 г., стр. 31);

31977 L 0099: Директива 77/99/ЕИО на Съвета от 21 декември 1976 г. относно здравословни проблеми, засягащи производството и маркетинга на месни продукти и някои други продукти от животински произход (ОВ L 26, 31.1.1977 г., стр. 85 и по-късно изменена и осъвременена в ОВ L 57, 2.3.1992 г., стр. 4), последно изменена с:

- 31997 L 0076: Директива 97/76/ЕО на Съвета от 16.12.1997 г. (ОВ L 10, 16.1.1998 г., стр. 25);

31991 L 0493: Директива 91/493/ЕИО на Съвета от 22 юли 1991 г., определяща здравните условия за производството и предлагането на пазара на рибни продукти (ОВ L 268, 24.9.1991 г., стр. 15), последно изменена с:

- 31997 L 0079: Директива 97/79/EC на Съвета от 18.12.1997 г. (ОВ L 24, 30.1.1998 г., стр. 31);

31992 L 0046: Директива 92/46/ЕИО на Съвета от 16 юни 1992 г., постановяваща здравословни правила за производството и предлагането на пазара на сурово мляко, мляко след термична обработка и млечни продукти (ОВ L 268, 14.9.1992 г., стр. 1), последно изменена с:

- 31996 L 0023: Директива 96/23/ЕО на Съвета от 29.4.1996 г. (ОВ L 125, 23.5.1996 г., стр. 10).

31994 L 0065: Директива 94/65/ЕО на Съвета от 14 декември 1994 г. за определяне на изискванията към производството и изнасянето на пазара на мляна месо и месни заготовки (ОВ L 368, 31.12.1994 г., стр. 10).

а) Структурните изисквания, постановени в приложение I към Директива 64/433/ЕИО, в приложение I на Директива 71/118/ЕИО, в приложения А и Б към Директива 77/99/ЕИО, в приложението към Директива 91/493/ЕИО, в приложение Б към Директива 92/46/ЕИО, както и приложение I към Директива 94/65/ЕО не се прилагат за предприятия в Литва, изброени в глава Б на настоящото приложение до 31 декември 2006 г., съгласно условията, постановени по-долу.

б) Ако предприятията, посочени в параграф (а) по-горе се ползват от разпоредбите на този параграф, продукти с произход от тези предприятия се предлагат единствено на националния пазар или се използват за по-нататъшна преработка в местни предприятия, също попадащи под разпоредбите на параграф а), независимо от датата на пускане на пазара. Тези продукти трябва да носят специален здравен знак.

Пресни, приготвени или преработени рибни продукти се предлагат на местния пазар или се използват или допълнително се обработват в същото предприятие, независимо от датата на предлагане на пазара. Пресните, приготвените или обработените рибни продукти трябва да са завити и/или опаковани в единични търговски опаковки и трябва да носят специален идентификационен знак.

Първа алинея също така се прилага и за всички продукти, произхождащи от интегрирани месни предприятия, при които част от предприятието попада под разпоредбите на параграф а).

Предприятията, които преработват мляко, изброени в глава А на настоящото приложение, могат да получават доставки на сурово мляко от млечни ферми, които не съответстват на приложение А, глава IV, част А 1, на Директива 92/46/ЕИО, при условие че тези ферми са посочени в списък, изготвен за тази цел от литовските власти.

Предприятията, които преработват мляко, които не попадат под условията на преходния режим, могат да получават доставки на сурово мляко от млечни ферми, които не съответстват на приложение А, глава IV, част А 1,на Директива 92/46/ЕИО, при условие че тези млечни ферми са посочени в списъка, посочен в предходния параграф и че доставяното сурово мляко се използва изключително за производството на сирене със срок на зреене над 60 дни.

в) Литва осигурява постепенно спазване на структурните изисквания, упоменати в параграф а) в съответствие с крайните срокове за отстраняване на съществуващи неизправности, определени в допълнение Б към настоящото приложение. Литва гарантира, че единствено тези предприятия, които напълно отговарят на тези изисквания до 31 декември 2006 г. могат да продължат да действат. Литва представя на Комисията годишни доклади за напредъка, осъществен от всяко предприятие, изброено в допълнение Б, включително списък на предприятията, които са отстранили съществуващите неизправности през съответната година.

г) Комисията може да актуализира допълнение Б към настоящото приложение, упоменат в буква а) преди присъединяване и до 31 декември 2006 г. и в този контекст може в определена степен да добавя или да отстранява отделни предприятия в светлината на напредъка, осъществен при отстраняване на съществуващи неизправности и изхода от процеса на мониторинг.

Подробни правила за прилагане за осигуряване на безпрепятствено действие на посочения по-горе преходен режим се приемат в съответствие с член 16 на Директива 64/433/ЕИО, член 21 на Директива 71/118/ЕИО, член 20 на Директива 77/99/ЕИО, член 15 на Директива 91/493/ЕИО, член 31 на Директива 92/46/ЕИО и член 20 на Директива 94/65/ЕО.

--------------------------------------------------